Diari Oficial de la Generalitat Valenciana


Sumari del DOGV 9779, del 01-02-2024 (2024/798)

Extracte de la Resolució de 25 de gener 2024, del director de l'Agència Valenciana de Foment i Garantia Agrària, mitjançant la qual s'establix la convocatòria per a la concessió i sol·licitud de pagament anual de les ajudes incloses en la sol·licitud única dins del marc del Pla estratègic de la política agrícola comuna (PEPAC) per a l'any 2024 i de les ajudes als agricultors i agricultores en zones amb limitacions naturals que conté la mesura 13 del PDRCV 2014-2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9779

Data del DOGV
:   01-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/798


Data del document
:   25-01-2024

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària

Extracte de la Resolució de 25 de gener 2024, del director de l'Agència Valenciana de Foment i Garantia Agrària, mitjançant la qual s'establix la convocatòria per a la concessió i sol·licitud de pagament anual de les ajudes incloses en la sol·licitud única dins del marc del Pla estratègic de la política agrícola comuna (PEPAC) per a l'any 2024 i de les ajudes als agricultors i agricultores en zones amb limitacions naturals que conté la mesura 13 del PDRCV 2014-2022. [2024/798]  
  
  
BDNS (identif.): 741291.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/741291  
  
Primer. Objecte  
Ajudes regulades en l'Ordre 5/2023, de 8 de març, per la qual s'establixen les bases reguladores aplicables al conjunt d'intervencions incloses en sol·licitud única en el Pla estratègic de la política agrícola comuna (PEPAC), així com les ajudes regulades en l'Ordre 6/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual s'establixen les bases reguladores aplicables als pagaments als agricultors en zones amb limitacions naturals, que recull el Programa de desenvolupament rural de la Comunitat Valenciana 2014-2020 per a les zones de muntanya i zones amb limitacions naturals diferents de les de muntanya emmarcades en la mesura 13.  
  
Segon. Beneficiàries  
Podran sol·licitar estes ajudes les persones físiques o jurídiques, les agrupacions de persones físiques o jurídiques, públiques o privades, les comunitats de béns o qualsevol altre tipus d'unitat econòmica o patrimoni separat que, encara que no tinguen personalitat jurídica, es troben en la situació que motiva la concessió de l'ajuda.  
  
Tercer. Bases reguladores  
Les bases es recullen en l'Ordre 5/2023, de 8 de març, per la qual s'establixen les bases reguladores aplicables al conjunt d'intervencions incloses en la sol·licitud única en el Pla estratègic de la política agrícola comuna (PEPAC) i en l'Ordre 6/2015, 27 de febrer, de la Conselleria de Presidència i Agricultura, Pesca, Alimentació i Aigua, per la qual s'establixen les bases reguladores aplicables als pagaments als agricultors en zones amb limitacions naturals, que recull el Programa de Desenvolupament Rural de la Comunitat Valenciana 2014-2020.  
  
Quart. Termini de presentació de les sol·licituds  
El termini de presentació de les sol·licituds s'iniciarà el dia 1 de febrer i finalitzarà el dia 30 d'abril de 2024, els dos inclusivament.  
  
Cinqué. Import  
1. El pagament de les ajudes previstes en l'article 1, epígrafs a, b i c de l'Ordre 5/2023, de 8 de març, s'efectuarà amb càrrec al capítol 4 de la línia S1361 (fons FEAGA PEPAC) de la secció G0112 Entitat 0182 Programa 714E00 del pressupost de l'Agència Valenciana de Foment i Garantia Agrària i corresponent a l'aplicació en la Comunitat Valenciana de la Política Agrícola Comuna per un import global màxim de 318.567.079,00 euros per a l'any natural 2024.  
Els límits pressupostaris per a cada una de les ajudes que preveu l'article 1, epígrafs a, b i c de l'Ordre 5/2023, de 8 de març, seran els que establisca el FEGA, com a organisme coordinador dels organismes pagadors, per a la campanya 2024.  
2. El pagament de les ajudes previstes en l'article 1, epígraf d de l'Ordre 5/2023, de 8 de març, s'efectuarà amb càrrec al capítol 4 de la línia S1436 (fons FEADER PEPAC) de la secció G0112 Entitat 0182 Programa 714E00 pressupost de l'Agència Valenciana de Foment i Garantia Agrària i corresponent a l'aplicació en la Comunitat Valenciana de la Política Agrícola Comuna per un import global màxim de 81.945.252,60 euros.  
Els límits pressupostaris per a les següents intervencions per al desenvolupament rural durant l'exercici financer 2025 són:  
- Compromisos agroambientals en superfícies agràries: apicultura per a la biodiversitat. 2.000.000 euros.  
- Compromisos agroambientals en superfícies agràries: protecció avifauna (aus estepàries). 316.205,6 euros.  
- Compromisos agroambientals en superfícies agràries: manteniment o millora d'hàbitats i d'activitats agràries tradicionals (cultiu d'arròs) que preserven la biodiversitat. 6.800.000 euros.  
- Compromisos de gestió agroambiental en agricultura ecològica: 9.320.000 euros.  
- Compromisos de conservació de recursos genètics: conservació ovella guirra. 80.000 euros.  
De conformitat amb el que disposa l'article 40. 2.de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, les despeses d'abast plurianual se subordinen als crèdits que, per a cada exercici, es consignen a este efecte en el pressupost de la Generalitat.  
Els imports que preveu este apartat estan condicionats a l'aprovació de les modificacions necessàries en el finançament de les intervencions regionals del PEPAC per a la Comunitat Valenciana per la Comissió Europea.  
3. El pagament de les ajudes a zones de muntanya i ajudes a zones amb limitacions naturals diferents de muntanya, previstes en el Programa de Desenvolupament Rural de la Comunitat Valenciana 2014-2020 (PDR-CV 2014-2020) s'efectuarà amb càrrec al capítol 4 de la línia S1419 (fons FEADER PAC) de la Secció G0112 Entitat 0182 Programa 714E00 del pressupost de l'Agència Valenciana de Foment i Garantia Agrària i corresponent a l'aplicació en la Comunitat Valenciana de la Política Agrícola Comuna pels següents imports:  
- Ajuda a zones de muntanya. 3.500.000 d'euros en 2024.  
- Ajuda zones amb limitacions naturals diferents de les de muntanya: 3.500.000 d'euros en 2024.  
4. Les ajudes a les quals fan referència els paràgrafs 2 i 3 són concedides en règim de concurrència competitiva perquè estan sotmeses als corresponents criteris de selecció aprovats pel Comité Regional del PEPAC i la Comissió Europea, tal com disposa l'article 54 de l'Ordre 5/2023, de 8 de març. Sense perjudici de l'anterior, quan els expedients seleccionats superen la consignació pressupostària prevista, es procedirà al prorrateig necessari amb la finalitat de garantir que totes les sol·licituds que complixen els criteris de selecció i els altres requisits d'admissibilitat reben el pagament.  
  
Sisé. Altres dades  
1. L'ompliment de sol·licituds es farà exclusivament a través de mitjans electrònics, per la qual cosa hauran de presentar les seues sol·licituds telemàticament a través de la seu electrònica de la Generalitat en l'adreça d'internet https://sede.gva.es/va/inicio/procedimientos'id\_proc=600 o bé a través de l'aplicació informàtica SGA-CAP, en el portal de ciutadà, en les seus de les oficines comarcals d'agricultura, en les direccions territorials d'agricultura i en les oficines de les entitats col·laboradores acreditades a tal fi. S'utilitzaran les unitats registrals telemàtiques de la conselleria amb competències en matèria d'agricultura i ramaderia per a la presentació, pels ciutadans, d'al·legacions, escrits i comunicacions que es realitzen per via telemàtica, relatius als procediments administratius vinculats a la sol·licitud única.  
  
2. La documentació que cal aportar és la que preveu l'Ordre 5/2023, de 8 de març, de les bases reguladores i la present convocatòria.  
  
València, 25 de gener de 2024.- El director de l'Agència Valenciana de Foment i Garantia Agrària: Javier Bartolomé López.